Πρόταση κανονισμού (ΕΚ) του Συμβουλίου για όγδοη τροποποίηση του κανονισμού (ΕΟΚ) αριθ. 1765/92 για τη θέσπιση καθεστώτος στήριξης παραγωγών ορισμένων αροτραίων καλλιεργειών

(95/C 48/06)

COM(94) 636 τελικό - 95/0017(CNS)

(Υποβλήθηκε από την Επιτροπή στις 19 Ιανουαρίου 1995)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,

την πρόταση της Επιτροπής,

τη γνώμη του Ευρωπαΐκού Κοινοβουλίου,

τη γνώμη της Οικονομικής και Κοινωνικής Επιτροπής,

Εκτιμώντας:

ότι, στο πλαίσιο της μεταρρύθμισης της κοινής γεωργικής πολιτικής (ΚΓΠ), η απόσυρση των αρόσιμων γαιών, βασικό στοιχείο της εξισορρόπησης των γεωργικών αγορών, μπορεί να πραγματοποιηθεί είτε με τη μορφή υποχρεωτικής παύσης της καλλιέργειας, με αντιστάθμισμα τις αποζημιώσεις που χορηγούνται στο πλαίσιο του κανονισμού (ΕΟΚ) αριθ. 1765/92 του Συμβουλίου (1), όπως τροποποιήθηκε τελευταία από τον κανονισμό (ΕΚ) αριθ. . . . ./94, είτε για περιβαλλοντικούς σκοπούς, στο πλαίσιο του κανονισμού (ΕΟΚ) αριθ. 2078/92 του Συμβουλίου (2) σχετικά με τις μεθόδους γεωργικής παραγωγής που είναι συμβατές με τις απαιτήσεις για την προστασία του περιβάλλοντος, καθώς επίσης και με τη διατήρηση του φυσικού χώρου, είτε για να δασωθούν στο πλαίσιο του κανονισμού (ΕΟΚ) αριθ. 2080/92 του Συμβουλίου (3) για τη θέσπιση κοινοτικού καθεστώτος ενισχύσεων των μέτρων για τα δάση στον τομέα της γεωργίας 7

ότι η δυνατότητα δάσωσης ή χρησιμοποίησης των αποσυρθεισών γαιών για περιβαλλοντικούς σκοπούς αποτελεί την πιο ενδεδειγμένη επιλογή για τους παραγωγούς αροτραίων καλλιεργειών, προκειμένου να εξασφαλίσουν κατά τον καταλληλότερο τρόπο τη σύνδεση με τη μεταρρύθμιση της ΚΓΠ και των συνοδευτικών μέτρων της 7

ότι οι παραγωγοί που συμμετέχουν στο συνοδευτικό καθεστώς έχουν ήδη συμβάλλει στη μείωση των πλεονασμάτων με τη συμμετοχή τους στα ειδικά μέτρα που προβλέπονται από τους κανονισμούς (ΕΟΚ) αριθ. 2078/92 και (ΕΟΚ) αριθ. 2080/92 7 ότι η συμμετοχή αυτή μπορεί να ενθαρρυνθεί από τη δυνατότητα, υπό ορισμένες προϋποθέσεις, κυρίως σε ό,τι αφορά την αντιστάθμιση, της λογιστικής καταγραφής, δυνάμει της υποχρεωτικής απόσυρσης που θεσπίζεται από τον κανονισμό (ΕΟΚ) αριθ. 1765/92, των γαιών που χρησιμοποιούνται κατ' αυτόν τον τρόπο 7

ότι οι γαίες που αποσύρθηκαν στο πλαίσιο του κανονισμού (ΕΟΚ) αριθ. 1765/92 μπορούν επίσης να διατεθούν για χρήσεις σε τομείς εκτός της διατροφής, και ιδίως για τη φύτευση δασικών δέντρων και θάμνων βραχείας καλλιεργητικής περιόδου 7 ότι η παραγωγή αυτή παρέχει σε ορισμένες περιφέρειες θετικές προοπτικές από περιβαλλοντικής απόψεως 7 ότι πρέπει να επιτραπεί στις εθνικές αρχές να ευνοήσουν τις χρήσεις αυτές από τα καθεστώτα ενισχύσεων, καλύπτοντας ένα μέρος του δημοσιονομικού κόστους των αναγκαίων επενδύσεων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 1765/92 τροποποιείται ως εξής:

1. Στο άρθρο 7 παράγραφος 2 προστίθεται το ακόλουθο εδάφιο:

«Με την επιφύλαξη του άρθρου 9, οι εκτάσεις υπό καθεστώς παύσης της καλλιέργειας στο πλαίσιο του κανονισμού (ΕΟΚ) αριθ. 2078/92, καθώς επίσης και οι δασωθείσες εκτάσεις στο πλαίσιο του κανονισμού (ΕΟΚ) αριθ. 2080/92, μπορούν να καταχωρισθούν λογιστικά στο πλαίσιο της υποχρέωσης για παύση της καλλιέργειας που αναφέρεται στην παράγραφο 1.

Εντούτοις:

- για τις εκτάσεις που αναφέρονται παραπάνω δεν χορηγείται η αντιστάθμιση που προβλέπεται στην παράγραφο 5,

- η αντιστάθμιση για την απώλεια εισοδημάτων σε περίπτωση παύσης της καλλιέργειας που πραγματοποιείται στο πλαίσιο του κανονισμού (ΕΟΚ) αριθ. 2078/92 ή η αντιστάθμιση των απωλειών εισοδήματος που προβλέπεται στο άρθρο 3 στοιχείο γ) του κανονισμού (ΕΟΚ) αριθ. 2080/92 περιορίζεται, για τις εν λόγω εκτάσεις, σε ποσό ίσο, κατ' ανώτατο όριο, με την αντιστάθμιση που προβλέπεται για τις συγκεκριμένες γαίες στην παράγραφο 5 του παρόντος άρθρου.»

2. Στο άρθρο 7 παράγραφος 4 προστίθεται το ακόλουθο εδάφιο:

«Τα κράτη μέλη επιτρέπεται να θεσπίσουν καθεστώς εθνικών ενισχύσεων για τους παραγωγούς προκειμένου να καλύψουν ορισμένες από τις δαπάνες στις οποίες θα υποβληθούν κατά τη φύτευση των πολυετώνκαλλιεργειών για την παραγωγή βιομάζας 7 η ενίσχυση δεν δύναται να υπερβαίνει ποσό ίσο με τους τόκους που πρέπει να καταβληθούν για το δανεισμό κεφαλαίου που αντιστοιχεί το πολύ σε πέντε έτη αντισταθμιστικής πληρωμής που καταβάλλεται για τις εν λόγω γαίες.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ωστόσο, το άρθρο 1 δεύτερο εδάφιο εφαρμόζεται από την περίοδο εμπορίας 1994/95.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

(1) ΕΕ αριθ. L 181 της 1. 7. 1992, σ. 12.

(2) ΕΕ αριθ. L 215 της 30. 7. 1992, σ. 85.

(3) ΕΕ αριθ. L 215 της 30. 7. 1992, σ. 96.